Pakistan / Adoptio ja sijaisvanhemmuus

Pakistan / Adoption and fosterparency

**Kysymykset**

Tunnustaako Pakistan adoption? Voiko kasvattivanhemmuutta vahvistaa virallisesti ja kuinka se toimii?

***Questions***

Does Pakistan recognize adoption? Can fosterparency be officially confirmed, and how does it work out?

## Tunnustaako Pakistan adoption? Voiko kasvattivanhemmuutta vahvistaa virallisesti ja kuinka se toimii?

Pakistan ei tunne sellaista adoptiota, joka vaikuttaisi lapsen nimeen ja perintöoikeuteen. Sen sijaan tunnetaan muiden islamilaisten maiden tapaan ns. kafala, jossa täysi-ikäinen henkilö toimii ikään kuin lapsen sponsorina, kummina, holhoojana, kasvatti- tai sijaisvanhempana. Sitä suositellaan nimenomaan orpolasten huoltamiseen, mutta se soveltuu myös muille kuin orvoille, eikä katkaise suhdetta biologisiin sukulaisiin. Kasvattisuhde ei muodosta avioestettä kasvattivanhempien tai -sisarusten kanssa. Muslimilapsen kasvatti-isän on oltava muslimi ja ainakin toisen kasvattivanhemmista on oltava Pakistanin kansalainen. Kasvattivanhemman ei välttämättä tarvitse elää avioliitossa, mutta se on suotavaa ja sen pitäisi olla kestänyt vähintään kolme vuotta. Yleensä orpolapsen huollon ottavat vastuulleen sukulaiset, eikä sitä vahvisteta viranomaisissa. Haluttaessa voidaan nojautua brittivallan aikaan säädettyyn lakiin (Guardians and Wards Act 1890), jolloin piirikunnan tuomioistuin vahvistaa kasvattisuhteen lastensuojeluviranomaisten lausunnon jälkeen. Tätä menettelyä noudatetaan enimmäkseen orpokodeista tai ulkomaille ”adoptoitaessa”.[[1]](#footnote-1)

Jos kasvattilapsi on kristitty, Pakistanissa sovellettava islamilainen perheoikeus edellyttää myös kasvattivanhempien olevan kristittyjä. Löytölapset oletetaan muslimeiksi. Koska Pakistanissa ei ole mahdollista vahvistaa sellaista adoptiota, jota ulkomaiden kuten esimerkiksi Yhdysvaltain maahanmuuttolainsäädäntö edellyttää, kansainvälisen lapseksioton oikeudelliset järjestelyt voivat olla työläitä.[[2]](#footnote-2)

## Lähteet

Australian Government Migration Review Tribunal 28.1.2010. *Country Advice – Pakistan (36043).* <https://www.ecoi.net/en/file/local/1219130/1997_1298281084_pak36043.pdf> (Käyty 28.2.2022)

Barakat, Mustafa 2.4.2015. *Adoption in Islam and law.* Khaleej Times. <https://www.khaleejtimes.com/article/adoption-in-islam-and-law> (Käyty 28.2.2022)

Khan, Asad Ali 6,9.2020. *Principles and practice of adoption law in Pakistan.* United Kingdom Immigration Law Blog. <https://asadakhan.wordpress.com/2020/09/06/principles-and-practice-of-adoption-law-in-pakistan/> (Käyty 28.2.2022)

Mumtaz & Associates 2010. *Adoption in Pakistan.* [https://www.ma-law.org.pk/adoption+Pakistan-%20child\_%20adoption+adopt%20-child\_%20adoption-of-children-adoption-process-international-adoption%20-%20what-is-international-%20adoption-services+adoption+lawyer+law+firm+karachi+lahore+Islamabad.html](https://www.ma-law.org.pk/adoption%2BPakistan-%20child_%20adoption%2Badopt%20-child_%20adoption-of-children-adoption-process-international-adoption%20-%20what-is-international-%20adoption-services%2Badoption%2Blawyer%2Blaw%2Bfirm%2Bkarachi%2Blahore%2BIslamabad.html) (Käyty 28.2.2022)

**Tietoja vastauksesta**

Kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This document was written by the Finnish Immigration Service´s COI Service according to the common EU-guidelines for processing factual COI (2008). It was therefore composed on the basis of carefully selected sources of information. All sources used are referenced. All information presented, except for undisputed/obvious facts has been cross-checked, unless stated otherwise. The information provided has been researched, evaluated and processed with utmost care within a limited time frame. However, this document does not pretend to be exhaustive. Neither is this document conclusive as to the merit of any particular claim to a residence permit, refugee status, or asylum. If a certain event, person or organization is not mentioned in the document, this does not mean that the event has not taken place or that the person or organization does not exist. The information in the document does not necessarily reflect the opinion of the authority and makes no political or judicial statement whatsoever.

1. Khan 6.9.2020; Australian Government Migration Review Tribunal 28.1.2010; Barakat 2.4.2015; Mumtaz & Associates 2010 esimerkkinä pakistanilaisesta lakiasiaintoimistosta, joka rinnastaa adoption ja kafalan, luvaten järjestää sen 6-8 viikossa. Sana ”kafala” on arabiaa ja tarkoittaa ”ruokkimista” tai ”syöttämistä”, vrt. aikoinaan suomen ”syöttiläs”. [↑](#footnote-ref-1)
2. Khan 6.9.2020. [↑](#footnote-ref-2)